Rat zbog greške na Guglu?
Greške na popularnom sajtu Google Maps izazvale su pogranične svađe u Severnoj Africi i Centralnoj Americi
Svi znamo da je Gugl moćan, a ta moć umalo nije izazvala rat. Dugotrajni spor između Nikaragve i Kostarike naglo je proključao protekle nedelje kada je jedan nikaragvanski komandant naredio zauzimanje uskog pograničnog pojasa koji svojataju obe zemlje. Izgovor je bio da Gugl meps (www.maps.google.com) pokazuje da pojas pripada Nikaragvi. Međutim, mapa je pogrešna. Prava granica je dva kilometra bliže. Svako ko se oslanjao na Guglove mape ili na Dži-pi-es uređaje zna da i oni ponekad greše i daju pogrešna uputstva. Iako j Gugl priznao grešku, a Nikaragva se složila, Kostarika preti da će se žaliti Ujedinjenim nacijama. U drugom slučaju, Gugl je prvo pokazivao da ovo nenastanjeno ostrvce pripada Maroku, a onda da pripada Španiji. Obe tvrdnje su pogrešne. Možda bi vojni komandanti ponekad prvo trebalo da konsultuju i Guglovog rivala Majkrosoft. Majkrosoftov pretraživač Bing stavio je obe granice na pravo mesto.